TELPU NOMAS LĪGUMS

[bookmark: _Hlk132199272]Līguma parakstīšanas datums ir pēdējā pievienotā droša elektroniskā
paraksta un tā laika zīmoga pievienošanas datums

Ogres novada pašvaldība, reģistrācijas Nr. 90000024455, juridiskā adrese: Brīvības iela 33, Ogre, Ogres nov., LV-5001, turpmāk - IZNOMĀTĀJS, kuras vārdā saskaņā ar Ogres novada pašvaldības domes 2026. gada 30.jūlija lēmuma “Par pilnvarojumu Ogres novada pilsētu, pilsētu un pagastu apvienību, pagastu pārvalžu vadītājiem” (sēdes protokols Nr. 10, 22.) rīkojas Ogres novada Ķeipenes pagasta pārvalde, reģistrācijas Nr. 90000041652, juridiskā adrese: “Saulīte”, Ķeipene, Ķeipenes pag., Ogres nov., LV - 5062, pārvaldes vadītājs Vilnis Sirsonis, no vienas puses, un
[…………], personas kods ………., dzīvesvietas adrese: …… LV - …., turpmāk – NOMNIEKS, no otras puses, turpmāk katrs atsevišķi – PUSE, bet kopā – PUSES,
pamatojoties uz to, ka IZNOMĀTĀJAM saskaņā ar ierakstu Zemgales rajona tiesas Ķeipenes pagasta zemesgrāmatas nodalījumā Nr. 1000000406543 nostiprinātas īpašuma tiesības uz nekustamo īpašumu ar nosaukumu: Kalnāji, adrese: “Kalnāji”, Ķeipenes pag., Ogres nov., kadastra numurs 7456 006 0716, turpmāk - Nekustamais īpašums, kas sastāv no zemes gabala, kadastra apzīmējums 7456 006 0716, un dzīvojamās mājas, kadastra apzīmējums 7456 006 0716 001, turpmāk – Ēka, kuras sastāvā atrodas nedzīvojamā telpu grupa, kadastra apzīmējums 7456 006 0716 001 007, kura sastāv no nedzīvojamās iekštelpas Nr. 1, platība 16 m2, nedzīvojamās iekštelpas Nr. 2, platība 0,5 m2 un nedzīvojamās iekštelpas Nr. 3, platība 13 m2 (turpmāk kopā – Telpas), summārā Telpu platība 29,5 m², Ogres novada pašvaldības domes 2026. gada 30. jūlija lēmumu “Par nekustamā īpašuma “Kalnāji”, Ķeipenē, Ķeipenes pag., Ogres nov., sastāvā esošās nedzīvojamo telpu grupas, kadastra apzīmējums 7456 006 0716 001 007, iznomāšanu” (sēdes protokols Nr. 10, 10.), “Ogres novada pašvaldības mantas novērtēšanas un izsoles komisijas 2026. gada ………………. lēmumu “………………………” (Protokols Nr. ……………), noslēdz šādu telpu nomas līgumu, turpmāk – Līgums:
1.  LĪGUMA PRIEKŠMETS
1.1. IZNOMĀTĀJS nodod un NOMNIEKS pieņem nomas lietošanā IZNOMĀTĀJAM piederošā Nekustamā īpašuma ar nosaukumu: Kalnāji, adrese: “Kalnāji”, Ķeipenes pag., Ogres nov., kadastra numurs 7456 006 0716, sastāvā esošu telpu grupu, kadastra apzīmējums 7456 006 0657 001 007, kura sastāv no nedzīvojamās iekštelpas Nr. 1, platība 16 m2, nedzīvojamās iekštelpas Nr. 2, platība 0,5 m2 un nedzīvojamās iekštelpas Nr. 3, platība 13 m2, kopēja platība 29,5 m² (turpmāk – Telpas).
1.2. Telpu izmantošanas mērķis: saimnieciskās darbības veikšana.
1.3. IZNOMĀTĀJS nodod un NOMNIEKS pieņem Telpas ar pieņemšanas – nodošanas aktu, kuru PUSES paraksta 5 (piecu) darba dienu laikā pēc Līguma noslēgšanas. Pēc parakstīšanas pieņemšanas – nodošanas akts tiek pievienots Līgumam un tas kļūst par tā neatņemamu sastāvdaļu.
1.4. Telpu izvietojums un stāvoklis Telpu nodošanas brīdī parādīts Līgumam pievienotajā pielikumā, kurā ir iezīmēta Telpas, un Līguma 1.3. apakšpunkta kārtībā parakstītajā Telpu pieņemšanas – nodošanas aktā. Šis stāvoklis NOMNIEKAM ir zināms, NOMNIEKAM pretenziju pret to nav un Telpas ir derīga izmantošanai Līguma 1.2. apakšpunktā noteiktajam mērķim.
1.5. NOMNIEKS ir iepazinies ar Telpu tehnisko stāvokli un atzīst, ka Telpas atbilst NOMNIEKA vajadzībām un izmantošanai Līguma 1.2. apakšpunktā noteiktajam mērķim. NOMNIEKS, parakstot Līgumu, apliecina, ka tam nav materiāla vai juridiska rakstura pretenziju pret IZNOMĀTĀJU par Telpām, tajā esošo komunikāciju un iekārtu tehnisko stāvokli Līguma noslēgšanas dienā.
2. LĪGUMA TERMIŅŠ
2.1. Līgums stājas spēkā pēc Līguma abpusējas parakstīšanas, un ir spēkā piecus (5) gadus.
2.2. PUSĒM, savstarpēji vienojoties, Līguma termiņš var tikt grozīts.
2.3. Ja NOMNIEKS vēlas pagarināt Līguma termiņu, rakstisku iesniegumu ar lūgumu izskatīt jautājumu par Līguma termiņa pagarināšanu NOMNIEKS iesniedz IZNOMĀTĀJAM vismaz 3 (trīs) mēnešus iepriekš pirms Līguma termiņa iestāšanās.
3. MAKSĀJUMI UN NORĒĶINU KĀRTĪBA
3.1 Par Telpu lietošanu NOMNIEKS maksā IZNOMĀTĀJAM nomas maksu …. EUR (…. euro) par vienu kvadrātmetru mēnesī, turpmāk – Nomas maksa, bez pievienotās vērtības nodokļa (turpmāk - PVN).
3.2 Papildus Nomas maksai, NOMNIEKS, pamatojoties uz IZNOMĀTĀJA iesniegto rēķinu, maksā IZNOMĀTĀJAM:
3.1.1 nekustamā īpašuma nodokli proporcionāli Telpu platībai;
3.1.2 par pakalpojumiem, kas saistīti ar Telpu lietošanu (elektrība, apkure, ūdens, kanalizācija, apsardze, apdrošināšana), kā arī citiem pakalpojumiem, kurus NOMNIEKS izmanto.
3.3 Visi Līgumā noteiktie maksājumi atbilstoši normatīvajiem aktiem tiek aplikti ar PVN pēc likmes, kas ir spēkā rēķinu izrakstīšanas brīdī.
3.4 NOMNIEKA iemaksātā izsoles nodrošinājuma nauda (… EUR saskaņā ar 2026. gada …. Maksājumu Nr. ……..) netiek atgriezta, bet tiek ieskaitīta Nomas maksas maksājumos.
3.5 NOMNIEKS kompensē IZNOMĀTĀJAM sertificēta vērtētāja pakalpojuma izmaksas par Nomas maksas noteikšanu … EUR (… euro, … centi) apmērā, samaksu veicot saskaņā ar IZNOMĀTĀJA izsniegto rēķinu, apmaksu veicot 5 (piecu) darba dienu laikā pēc rēķina saņemšanas.
3.6 Šajā Līgumā 3.1. un 3.2. apakšpunktos noteiktos maksājumus NOMNIEKS pārskaita IZNOMĀTĀJA norādītajā kontā saskaņā ar NOMNIEKAM iesniegto rēķinu 10 (desmit) dienu laikā pēc IZNOMĀTĀJA izrakstītā rēķina saņemšanas. IZNOMĀTĀJAM ir tiesības pēc saviem ieskatiem rēķinu sagatavot elektroniski vai papīra formā. Ja rēķins tiek sagatavots elektroniski, tas ir derīgs bez paraksta un tiek nosūtīts NOMNIEKAM uz Līgumā norādīto NOMNIEKA e-pasta adresi.
3.7 [bookmark: _heading=h.gjdgxs]Nomas maksu saskaņā ar IZNOMĀTĀJA izsniegto rēķinu NOMNIEKS maksā katru mēnesi. Maksājuma dokumentos NOMNIEKS uzrāda maksājuma mērķi – Telpu adresi vai rēķina numuru un datumu.
3.8 Maksājums tiek uzskatīts par veiktu dienā, kad maksājuma summa ir ienākusi IZNOMĀTĀJA kontā.
3.9 Visas izmaksas, kas saistītas ar Līgumā paredzēto maksājumu veikšanu un bankas pakalpojumiem, sedz NOMNIEKS.
3.10 Ja Līgumā noteiktie maksājumi tiek kavēti, IZNOMĀTĀJS aprēķina un NOMNIEKS samaksā IZNOMĀTĀJAM nokavējuma procentus 0,5% (nulle, komats, pieci procenti) apmērā no kavētās maksājuma summas par katru kavējuma dienu. Nokavējuma procentu samaksa neatbrīvo NOMNIEKU no saistību pilnīgās izpildes.
3.11 Neatkarīgi no maksājumos uzrādītajiem mērķiem, IZNOMĀTĀJS no NOMNIEKA saņemtos maksājumus ieskaita vispirms nokavējuma procentu, pēc tam pamatparāda un tikai tad tekošo maksājumu segšanai.
3.12 Gadījumā, ja NOMNIEKAM no IZNOMĀTĀJA nav laicīgi iesniegts rēķins Līgumā noteikto maksājumu veikšanai, NOMNIEKS nav atbrīvots no Līgumā noteiktajiem maksājumiem, un tam ir tiesības pieprasīt no IZNOMĀTĀJA nesaņemto rēķinu.
3.13 Nomas maksu atbilstoši šim Līgumam sāk aprēķināt un maksāt ar Līguma noslēgšanas dienu.
3.14 IZNOMĀTĀJAM ir tiesības, nosūtot NOMNIEKAM rakstisku paziņojumu, vienpusēji mainīt Nomas maksas apmēru bez grozījumu izdarīšanas Līgumā:
3.14.1 ja Centrālās statistikas pārvaldes sniegtais patēriņa cenu indekss attiecībā pret pēdējo Nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
3.14.2 ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
3.14.3 reizi gadā nākamajam nomas periodam, ja ir mainījušies IZNOMĀTĀJA plānotie Telpas un nekustamā īpašuma, kura sastāvā atrodas Telpa, pārvaldīšanas izdevumi;
3.14.4 ja normatīvie akti paredz citu Nomas maksas apmēru vai Nomas maksas aprēķināšanas kārtību. Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos.
3.15 NOMNIEKS apņemas 10 (desmit) darba dienu laikā pēc Līguma stāšanās spēkā apdrošināt Telpas pret visa veida riskiem par saviem finanšu līdzekļiem, nodrošinot Telpu apdrošināšanas nepārtrauktību visā Līguma darbības laikā. Apdrošināšanas atlīdzības lielums tiek noteikts Telpas atjaunošanas vērtībā. Kā apdrošināšanas atlīdzības saņēmējs polisē jānorāda IZNOMĀTĀJS. Apdrošināšanas polise (polises) iesniedzama IZNOMĀTĀJAM 5 (piecu) darba dienu laikā pēc attiecīga apdrošināšanas līguma noslēgšanas. NOMNIEKS iesniedz IZNOMĀTĀJAM apdrošināšanas prēmijas apmaksu apliecinošu maksājuma dokumentu ne vēlāk kā 3 (trīs) darba dienu laikā pēc apdrošināšanas prēmijas samaksas, bet ne vēlāk kā līdz attiecīgās apdrošināšanas prēmijas apmaksas termiņa beigām.
4.  PUŠU TIESĪBAS UN PIENĀKUMI
4.1. NOMNIEKA tiesības un pienākumi:
4.1.1. pieņemt lietošanā Telpas un to izmantot tikai Līguma 1.2. apakšpunktā noteiktajam mērķim;
4.1.2. saudzīgi izturēties pret Ēku un tai piegulošo teritoriju, izmantot Telpas tikai saskaņā ar Līguma noteikumiem un darboties, ievērojot Ēkā atrodošos trešo personu intereses;
4.1.3. izmantojot elektroiekārtas, ievērot drošības tehnikas un ugunsdrošības noteikumus, kā arī IZNOMĀTĀJA norādījumus;
4.1.4. uzturēt Telpas un tajā esošās iekārtas pilnīgā kārtībā, atbilstoši tehnisko noteikumu, sanitāro, ugunsdrošības un citu dienestu prasībām, ievērojot IZNOMĀTĀJA norādījumus šajā jomā;
4.1.5. pastāvīgi saņemt visas nepieciešamās atļaujas, saskaņojumus un citus nepieciešamos dokumentus no institūcijām, lai izmantotu Telpas Līguma 1.2. apakšpunktā norādītajam mērķim. Izdevumus, kas saistīti ar nepieciešamo atļauju un saskaņojumu iegūšanu, apņemas segt NOMNIEKS;
4.1.6. aizliegts nodot Telpas lietošanā trešajām personām;
4.1.7. aizliegts veikt Telpu pārbūvi bez IZNOMĀTĀJA rakstiskas saskaņošanas;
4.1.8. jebkurā laikā nodrošināt IZNOMĀTĀJAM veikt Telpas apsekošanu un Līguma noteikumu izpildes pārbaudi;
4.1.9. avārijas (ūdens noplūdes, elektroenerģijas, gāzes padeves pārtraukumu u.c.) gadījumā nekavējoties ziņot speciālajiem avārijas dienestiem un veikt steidzamus pasākumus avārijas likvidēšanai;
4.1.10. maksāt Nomas maksu Līgumā paredzētajā apjomā un kārtībā un atlīdzināt IZNOMĀTĀJAM visus zaudējumus, kas radušies NOMNIEKA vainas dēļ;
4.1.11. visā Līguma darbības laikā NOMNIEKS ir atbildīgs par visu to personu, kuras piedalās NOMNIEKA darbības veikšanā, rīcību visā Ēkā un tai piegulošajā teritorijā;
4.1.12. pēc Līguma termiņa izbeigšanās vai tā pirmstermiņa izbeigšanas gadījumā nodot IZNOMĀTĀJAM Telpas sakārtotas, sakoptas, ne sliktākā stāvoklī, kādā tās tika pieņemtas Līgumā noteiktajam mērķim. Ja Telpu stāvoklis ir pasliktinājies Telpu atbrīvošanas brīdī, NOMNIEKAM jāapmaksā IZNOMĀTĀJAM nodarītie zaudējumi 10 (desmit) darba dienu laikā pēc IZNOMĀTĀJA izsniegtā rēķina, pamatojoties uz Pušu parakstītu aktu par zaudējumu apmēru;
4.1.13. ar IZNOMĀTĀJA un normatīvajos aktos noteiktu institūciju piekrišanu uzstādīt NOMNIEKA izkārtni Telpās un ārpus tām;
4.1.14. uzstādot, pārvietojot, noņemot mēbeles, iekārtas, konstrukcijas un inventāru, nedrīkst radīt bojājumus Telpām, bet, ja tādi radīti, NOMNIEKAM ir pienākums bojājumus izlabot par saviem līdzekļiem vai atlīdzināt IZNOMĀTĀJAM radītos zaudējumus;
4.1.15. lietojot Telpas un atrodoties Ēkā un tai piegulošajā teritorijā, NOMNIEKS ievēro sabiedriskās kārtības noteikumus un citus Latvijas Republikā spēkā esošos normatīvos aktus;
4.1.16. NOMNIEKS par saviem līdzekļiem veic Telpu kārtējo remontu, tīrīšanu, durvju un logu eņģu vai slēdzeņu labošanu, logu iestiklošanu, elektrospuldzīšu nomaiņu un tamlīdzīgus darbus. PUSES apliecina izpratni, ka Nomas maksā nav ietverti un IZNOMĀTĀJS neveic nekādus Telpu uzturēšanas vai remonta darbus, ja vien šajā Līgumā nav tieši norādīts savādāk;
4.1.17. NOMNIEKS apņemas 3 (trīs) mēnešus iepriekš brīdināt IZNOMĀTĀJU par plānotajiem Telpu remontdarbiem. Kapitālā remonta gadījumā PUSES saskaņo Telpu remontdarbu apjomu, ieguldījumu apmēru un termiņus, nepieciešamības gadījumā noslēdzot attiecīgu vienošanos. Pēc Līguma darbības termiņa izbeigšanās visi neatdalāmie ieguldījumi Telpās paliek IZNOMĀTĀJA īpašumā.
4.1.18. Telpu atjaunošanu vai pārbūvi veikt, iepriekš rakstiski saskaņojot ar IZNOMĀTĀJU. NOMNIEKAM paredzētie darbi normatīvajos aktos un Līgumā noteiktajā kārtībā jāsaskaņo ar IZNOMĀTĀJU un normatīvajos aktos noteiktajām institūcijām. Veicot pārbūves, NOMNIEKS ir atbildīgs un par saviem līdzekļiem pēc pārbūvju pabeigšanas nodrošina izmaiņu veikšanu kadastrālās uzmērīšanas lietā un datu aktualizēšanu Valsts zemes dienesta Nekustamā īpašuma kadastra informācijas sistēmā (ja minētajām darbībām ir izsniegta IZNOMĀTĀJA pilnvara). NOMNIEKAM ir pienākums 7 (septiņu) kalendāro dienu laikā pēc veikto izmaiņu dokumentācijas saņemšanas iesniegt vienu oriģinālo eksemplāru IZNOMĀTĀJAM.
4.2. IZNOMĀTĀJA tiesības un pienākumi:
4.2.1. dot NOMNIEKAM norādījumus sanitārtehnisko, ugunsdrošības, elektroenerģijas piegādes un lietošanas prasību nodrošināšanai;
4.2.2. nodot Telpas Līgumā noteiktajā laika periodā un kārtībā, netraucēt NOMNIEKAM izmantot Telpas saskaņā ar Līguma noteikumiem, atlīdzināt NOMNIEKAM zaudējumus, kas radušies IZNOMĀTĀJA, viņa darbinieku, pilnvaroto personu vainas dēļ saskaņā ar spēkā esošajiem normatīvajiem aktiem;
4.2.3. jebkurā laikā pārbaudīt Telpu stāvokli un Līguma noteikumu izpildi;
4.2.4. nodrošināt NOMNIEKAM energosistēmu, ūdens apgādes, kanalizācijas sistēmu izmantošanu Līgumā noteiktajā Telpu izmantošanas laikā;
4.2.5. Līguma izbeigšanās gadījumā IZNOMĀTĀJS neatlīdzina NOMNIEKAM Telpās veiktos ieguldījumus.
5. [bookmark: _Hlk36042903]NEPĀRVARAMA VARA, PUŠU ATBILDĪBA UN STRĪDU RISINĀŠANAS KĀRTĪBA
5.1. PUSES ir atbildīgas par Līguma saistību pārkāpšanu un/vai neievērošanu, kā arī par otrai PUSEI savas darbības vai bezdarbības rezultātā nodarītajiem tiešajiem zaudējumiem, saskaņā ar šo Līgumu un spēkā esošajiem normatīvajiem aktiem.
5.2. PUSES tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgā PUSE (vai abas PUSES) Līguma noslēgšanas brīdī vai tā darbības laikā nevarēja ne paredzēt, ne novērst, ne ietekmēt un par kuru rašanos PUSES nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi).
5.3. PUSE, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
5.4. Ja kāda no PUSĒM, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā vai kad radusies objektīvu apstākļu nekavēta izdevība, attiecīgā PUSE netiek atbrīvota no Līguma saistību izpildes.
5.5. Ja nepārvaramas varas apstākļi turpinās ilgāk nekā 30 (trīsdesmit) dienas, PUSES kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no PUSĒM nav tiesību prasīt zaudējumu atlīdzību. 
5.6. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.
5.7. Visas nesaskaņas, domstarpības vai strīdus, kas radušies Līguma izpildes laikā, PUSES cenšas atrisināt sarunu ceļā. Ja vienošanās netiek panākta 60 dienu laikā, strīdi tiek risināti tiesā normatīvajos aktos paredzētajā kārtībā.
5.8. Pretenzijas, kas saistītas ar Līguma izpildi, PUSĒM jāizskata un jāsniedz atbilde ne vēlāk kā mēneša laikā no to saņemšanas dienas.
5.9. PUSES ir savstarpēji atbildīgas par Līgumā iekļauto un viena otrai sniegto ziņu patiesumu un īstumu.
6. LĪGUMA GROZĪJUMI UN IZBEIGŠANĀS KĀRTĪBA
6.1. Līguma noteikumus var grozīt vai papildināt, PUSĒM rakstiski vienojoties. Grozījumi Līgumā stājas spēkā pēc to rakstiskas noformēšanas un abpusējas parakstīšanas, tie pievienojami Līgumam un kļūst par tā neatņemamu sastāvdaļu. Līgumā paredzētajos gadījumos IZNOMĀTĀJAM ir tiesības vienpusēji grozīt Līguma nosacījumus.
6.2. Ja Līguma darbības laikā rodas apstākļi, kas ierobežo PUŠU līgumsaistību realizāciju, ieinteresētā PUSE iesniedz priekšlikumus otrai PUSEI par Līguma grozījumiem un PUSES vienojas par tālāko Līguma izpildi un norēķinu kārtību.
6.3. Līgumā neregulētajām tiesiskajām attiecībām piemērojami Latvijas Republikā spēkā esošie tiesību akti. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, PUSĒM jāievēro tajos minēto normu nosacījumi, bet nepieciešamības gadījumā PUSES nekavējoties noformē attiecīgus grozījumus Līgumā.
6.4. Līgums izbeidzas, iestājoties Līguma 2.1. apakšpunktā noteiktajam Līguma termiņam.
6.5. IZNOMĀTĀJAM ir tiesības, rakstiski informējot NOMNIEKU mēnesi iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, kā arī NOMNIEKA veiktos izdevumus Telpās, ja:
6.5.1. NOMNIEKA darbības dēļ tiek bojāta Telpas;
6.5.2. NOMNIEKAM ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā NOMNIEKS nemaksā nomas objekta apdrošināšanas izmaksas, nekustamā īpašuma nodokli vai tā kompensāciju un citas Līgumā iekļautās izmaksas vai nenorēķinās par Telpu uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;
6.5.3. Telpas bez IZNOMĀTĀJA piekrišanas tiek nodotas apakšnomā;
6.5.4. tiek pārkāpti Līguma nosacījumi;
6.5.5. NOMNIEKS Telpas izmanto neatbilstoši Līgumā noteiktajam objekta lietošanas mērķim vai tā lietošanas veidam un raksturam vai ja tiek mainīts nomas objekta lietošanas mērķis, tā lietošanas veids un raksturs.
6.6. Gadījumā, ja Līgums tiek izbeigts saskaņā ar Līguma 6.5. apakšpunkta nosacījumiem, IZNOMĀTĀJAM ir pienākums rakstveidā paziņot NOMNIEKAM par atkāpšanās no Līguma iemesliem.
6.7. IZNOMĀTĀJAM ir tiesības, rakstiski informējot NOMNIEKU trīs mēnešus iepriekš, vienpusēji atkāpties no Līguma, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, ja Telpas nepieciešamas sabiedrības vajadzību nodrošināšanai vai normatīvajos aktos noteikto publisko funkciju veikšanai.
6.8. NOMNIEKAM ir tiesības vienpusēji atkāpties no Līguma, rakstiski informējot IZNOMĀTĀJU vismaz mēnesi iepriekš.
6.9. Beidzoties Līguma darbības termiņam vai pārtraucot tā darbību pirms termiņa, NOMNIEKS ne vēlāk kā Līguma darbības izbeigšanās dienā nodod IZNOMĀTĀJAM un IZNOMĀTĀJS pieņem no NOMNIEKA Telpas, PUSĒM parakstot Pieņemšanas - nodošanas aktu, kurā norādīts Telpu faktiskais stāvoklis Līguma darbības izbeigšanās laikā. Ja NOMNIEKS šajā apakšpunktā noteiktajā termiņā un kārtībā Telpas nav nodevis, IZNOMĀTĀJAM ir tiesības, sastādot aktu, Telpas pieņemt vienpusēji.
6.10. Beidzoties Līguma darbības termiņam vai pārtraucot tā darbību pirms termiņa, NOMNIEKS nodod IZNOMĀTĀJAM Telpas izmantošanai derīgā stāvoklī, sakoptas un sakārtotas atbilstoši sakārtotas vides prasībām, ne sliktākā stāvoklī (pieļaujot tā dabisko nolietojumu), kādā tas tika pieņemts Līgumā noteiktajam mērķim, aiz sevis neatstājot kustamas mantas un atkritumus.
6.11. Ja pēc Līguma 6.9. apakšpunktā norādītā akta parakstīšanas vai vienpusējas sagatavošanas tiek konstatēts, ka Telpas nav lietotas atbilstoši, IZNOMĀTĀJAM ir tiesības sakopt Telpas uz NOMNIEKA rēķina (pirms tam rakstiski brīdinot NOMNIEKU), un NOMNIEKS apņemas par šo darbu veikšanu apmaksāt IZNOMĀTĀJA izsniegto rēķinu, ievērojot rēķinā norādīto summu un maksāšanas termiņu.
6.12. Ja NOMNIEKS, beidzoties Līguma darbības termiņam vai pārtraucot tā darbību pirms termiņa, neatbrīvo Telpas no savām kustamām mantām, šī manta uzskatāma par pamestu atbilstoši Civillikuma 941. pantam, un tiks uzskatīts, ka NOMNIEKS tieši ir izteicis vēlmi atteikties no tiesībām uz šo mantu. IZNOMĀTĀJS ir tiesīgs to izmantot un rīkoties ar to pēc saviem ieskatiem.
7. CITI NOTEIKUMI
7.1. PUSES apliecina, ka tās ir iepazinušās ar Līguma saturu, tām ir saprotams Līguma saturs un nozīme, tās piekrīt Līguma noteikumiem un paziņo, ka Līgums noslēgts labprātīgi, bez viltus, maldības un spaidiem.
7.2. Informācijas apmaiņa starp PUSĒM notiek rakstveidā, nododot to personiski, nosūtot pa pastu vai elektroniski uz Pušu elektroniskā pasta adresi vai E-adresi. Visi paziņojumi tiek uzskatīti par saņemtiem, kad nogādāti personīgi ar saņemšanas apstiprinājumu, otrajā darba dienā pēc nosūtīšanas e-pastā vai uz E-adresi vai 7 (septītajā) dienā pēc tam, kad tie nosūtīti pa pastu Latvijas teritorijā ierakstītā vēstulē.
7.3. PUSES vienojas, ka jebkura veida informācija, kas PUSĒM kļuva zināma saistībā ar Līgumu, ir uzskatāma par konfidenciālu un tā izplatīšana (publicēšana) ir atļauta tikai ar otrās PUSES rakstisku piekrišanu.
7.4. Par Līguma izpildi no IZNOMĀTĀJA PUSES atbild Ogres novada Suntažu pagasta pārvaldes vadītājs …………………, e-pasts: ………………., tālr. Nr. ……………..
7.5. Līgums sagatavots latviešu valodā un kopā ar pielikumu parakstīts elektroniskā formā ar drošu elektronisko parakstu, kas satur laika zīmogu.
7.6. Līguma spēkā stāšanas datums ir pēdējā pievienotā droša elektroniskā paraksta un tā laika zīmoga datums.
7.7. Abpusēji parakstot šo Līgumu, PUSES apliecina, ka katra no Pusēm ir saņēmusi abpusēji ar drošu elektronisko parakstu parakstītu Līgumu.
8. PUŠU REKVIZĪTI UN PARAKSTI:
	IZNOMĀTĀJS:
Ogres novada pašvaldība
Reģistrācijas Nr. 90000024455
Juridiskā adrese: Brīvības iela 33, Ogre, 
Ogres novads, LV-5001
Konta Nr. LV25TREL9800890740210
Valsts Kase, TRELLV22
E-pasts: ogredome@ogresnovads.lv
Tālr.: 65071160
Ogres novada Ķeipenes pagasta pārvalde
E-pasts: keipene@ogresnovads.lv
Tālr.: 65033598

Ogres novada Ķeipenes pagasta
pārvaldes vadītājs
	NOMNIEKS:
Vārds Uzvārds
Personas kods …..
Adrese: ……..
E-pasta adrese: ........
Tālr.: ……….

